

**UAB „INČAS“**

Uždaroji akcinė bendrovė, registracijos Nr. 014505 JAR registro tvarkytojas VĮ „Registrų centras“

Įmonės kodas 134966648, PVM mokėtojo kodas LT349666412, A. Juozapavičiaus pr. 84, Kaunas

Tel./faksas 8 37 341262, incas@paper.lt www.paper.lt

PATVIRTINTA

Viešųjų pirkimų komisijos

2023-09-27 protokolu Nr. VP-1

**TARPTAUTINIO VIEŠOJO PIRKIMO**

**„pilnai automatinė spausdinimo, popieriaus pjovimo, ritinėlių vyniojimo ir pakavimo linija su galimybe gaminti ritinėlius be šerdŽIŲ vieno technologinio proceso metu“**

**ATVIRO KONKURSO SPECIALIOSIOS SĄLYGOS**

**Versija Nr. 1**

TURINYS

[1. Bendra informacija 2](#_Toc148947463)

[2. Pirkimo objektas 2](#_Toc148947464)

[3. Susitikimai su tiekėjais ir objekto apžiūra 3](#_Toc148947465)

[4. Tiekėjų pašalinimo pagrindai ir kvalifikacijos reikalavimai 3](#_Toc148947466)

[5.Reikalavimai, susiję su nacionaliniu saugumu 3](#_Toc148947467)

[6. Specialieji reikalavimai pasiūlymų rengimui ir pateikimui 3](#_Toc148947468)

[7. Pasiūlymo galiojimo užtikrinimas 4](#_Toc148947469)

[8. Elektroninis aukcionas 4](#_Toc148947470)

[9. Pasiūlymų nagrinėjimas ir vertinimas 5](#_Toc148947471)

[10. Sutarties sudarymas 5](#_Toc148947472)

[11. Kitos sąlygos 5](#_Toc148947473)

[Pirkimo sąlygų 1 priedas „Terminai“](#_Toc148947474) 8

[Pirkimo sąlygų 2 priedas „Techninė specifikacija“](#_Toc148947475) 11

[Pirkimo sąlygų 3 priedas „Tiekėjų pašalinimo pagrindai“ 1](#_Toc148947476)2

[Pirkimo sąlygų 4 priedas „EBVPD“ (XML formatu) 2](#_Toc148947477)2

[Pirkimo sąlygų 5 priedas „Pasiūlymo forma“](#_Toc148947478) 23

[Pirkimo sąlygų 6 priedas „Tiekėjo deklaracija dėl atitikties Reglamento nuostatoms juridiniam asmeniui“ 2](#_Toc148947479)4

[Pirkimo sąlygų 7 priedas „Tiekėjo deklaracija dėl atitikties Reglamento nuostatoms fiziniam asmeniui“](#_Toc148947480) 26

[Pirkimo sąlygų 8 priedas „Pagrindinės sutarties sąlygos“](#_Toc148947481) 27

# Bendra informacija

1.1. Perkančioji organizacija – UAB „Inčas“ (toliau – Inčas arba Perkančioji organizacija), juridinio asmens kodas 134966648, adresas Pramonės g. 2C, LT-59138 Prienai. Perkančioji organizacija yra PVM mokėtoja.

1.2. Pirkimas neatliekamas naudojantis centralizuotų pirkimų katalogu, nes: a) vadovaujantis 2014-2021 m. Europos ekonominės erdvės ir Norvegijos finansinių mechanizmų projektų bei dvišalio bendradarbiavimo fondo projektų pirkimų priežiūros ir neperkančiųjų organizacijų ir perkančiųjų organizacijų pagal reglamentus pirkimų vykdymo tvarkos aprašo, patvirtinto VšĮ Centrinės projektų valdymo agentūros direktoriaus 2019-07-08 įsakymu Nr. 2019/8-172 (202-10-13 įsakymo Nr. 2020/8-320 redakcija) (toliau – Aprašas), 77.2 punktu, Perkančioji organizacija neprivalo įsigyti prekes, paslaugas ir darbus iš centrinės perkančiosios organizacijos (CPO.lt) arba naudojantis centrinės perkančiosios organizacijos (CPO.lt) atlikta pirkimo procedūra, valdoma dinamine pirkimo sistema arba sudaryta preliminariąją sutartimi; b) centrinės perkančiosios organizacijos (CPO.lt) kataloge nėra perkamo objekto.

1.3. Perkančioji organizacija nerezervuoja teisės dalyvauti pirkime.

1.4. Stebėtojai dalyvauti Komisijos posėdžiuose nėra kviečiami.

1.5.**Atliekamas žaliasis pirkimas.** Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.4.4.4 punktu, t. y. **prekė turi būti tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos**. Aplinkos apsaugos kriterijai nustatyti specialiųjų pirkimo sąlygų **2 priede „Techninė specifikacija“**.

* 1. Išankstinis skelbimas apie pirkimą nebuvo paskelbtas.
  2. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  3. Pirkime neleidžiama pateikti alternatyvių pasiūlymų.
  4. Bendrosios pirkimo sąlygos yra neatskiriama šių pirkimo sąlygų dalis.

# 2. Pirkimo objektas

2.1. Perkančioji organizacija numato įsigyti ***Pilnai automatinę spausdinimo, popieriaus pjovimo, ritinėlių vyniojimo ir pakavimo liniją su galimybe gaminti ritinėlius be šerdžių vieno technologinio proceso metu***. Reikalavimai pirkimo objektui nustatyti specialiųjų pirkimo sąlygų **2 priede „Techninė specifikacija“.**

2.2 Pirkimo objektas į dalis neskaidomas, kadangi perkamas vienas nedalomas įrenginys. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede „Techninė specifikacija“.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir objekto apžiūra

3.1.Perkančioji organizacija nerengs susitikimo su tiekėjais dėl pirkimo sąlygų paaiškinimo.

3.2. Perkančioji organizacija nerengs objekto apžiūros.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų **3 priede.**

4.2.Tiekėjams nenustatomi kvalifikacijos reikalavimai.

# 5.Reikalavimai, susiję su nacionaliniu saugumu

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų **6 ir 7 priede**. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.

5.2. Perkančioji organizacija, nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

# 6. Specialieji reikalavimai pasiūlymų rengimui ir pateikimui

6.1. Pasiūlymas turi būti pateikiamas raštu, pasirašytas tiekėjo arba jo įgalioto asmens.

6.2. Tiekėjo pasiūlymas bei kita korespondencija pateikiama lietuvių ir/arba anglų kalba.Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

6.3. Tiekėjas kainos pasiūlymą privalo pateikti pagal konkurso sąlygų **5 priede** pateiktą formą. Pasiūlymas teikiamas užklijuotame voke. Ant voko turi būti užrašyta: UAB „Inčas“, A. Juozapavičiaus pr. 84, Kaunas, Lietuva /Lithuania. „ Pilnai automatinės spausdinimo, popieriaus pjovimo, ritinėlių vyniojimo ir pakavimo linijos su galimybe gaminti ritinėlius be šerdžių vieno technologinio proceso metu konkursas“. Taip pat nurodoma tiekėjo pavadinimas ir adresas. Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.

6.4. Tiekėjo pasiūlymą sudaro pateikiamų ir žemiau nurodytų dokumentų visuma:

6.4.1. tiekėjo pasirašytas pasiūlymas, parengtas pagal specialiųjų pirkimo sąlygų **5 priede** pateiktą pasiūlymo formą.

6.4.2. užpildytas EBVPD (specialiųjų pirkimo sąlygų **4 priedas**). Pasirašydamas pasiūlymą, tiekėjas patvirtina ir EBVPD tikrumą;

**6.4.3. siūlomos įrangos sudėtinių dalių techninių parametrų aprašymai;**

6.4.4. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);

6.4.5. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;

6.4.6. pasiūlymo galiojimą užtikrinantis dokumentas (jeigu reikalaujama);

6.4.7. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;

6.4.8. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;

6.4.9. *atitiktį LR Aplinkos apsaugos ministro 2011 m. birželio 28 d. įsakymu Nr.* D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), patvirtinto Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo II skyriaus 4.4.4.4. punkto reikalavimui pagrindžiančius dokumentus: **prekių tiekėjo deklaracija (pateikiant objektyvius įrodymus), ir (ar) tiekėjo rašytinis patvirtinimas arba kiti lygiaverčiai įrodymai.**

6.5. Pasiūlymas turi būti parengtas lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

6.6. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.

6.7. **Tiekėjų pasiūlymuose nurodytos kainos bus vertinamos ir lyginamos be PVM.**

6.8. Pasiūlymas turi būti pateiktas iki 2023 m. gruodžio 14 d. 10.00 val. Lietuvos Respublikos laiku atsiuntus jį paštu, per pasiuntinį ar tiesiogiai atvykus šiuo adresu: Juozapavičiaus pr. 84, Kaunas LT45212. Tiekėjo prašymu Perkančioji organizacija nedelsdama pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.

6.9. Perkančioji organizacija neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku.

6.10. Pasiūlymas turi galioti ne trumpiau nei iki 2024 m. kovo 14 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

6.11. Nesibaigus pasiūlymų pateikimo terminui Perkančioji organizacija turi teisę jį pratęsti. Apie naują pasiūlymų pateikimo terminą Perkančioji organizacija praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt/).

6.12. Tiekėjas iki galutinio pasiūlymų pateikimo termino turi teisę pakeisti arba atsiimti savo pasiūlymą. Toks pakeitimas arba pranešimas, kad pasiūlymas atsiimamas, pripažįstamas galiojančiu, jeigu Perkančioji organizacija jį gauna pateiktą raštu iki pasiūlymų pateikimo termino pabaigos.

# 7. Pasiūlymo galiojimo užtikrinimas

7.1. Perkančioji organizacija **nereikalauja** užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# 8. Elektroninis aukcionas

8.1. Perkančioji organizacija pirkime netaikys elektroninio aukciono.

# 9. Pasiūlymų nagrinėjimas ir vertinimas

9.1. Vokų atplėšimo procedūra vyks 2023 m. gruodžio 14 d. 10 val. 00 min. (Lietuvos Respublikos laiku), Perkančiosios organizacijos patalpose adresu A. Juozapavičiaus pr. 84, Kauno m. Pradinio susipažinimo su gautais pasiūlymais procedūroje pasiūlymus pateikę Tiekėjai arba jų įgalioti atstovai **nedalyvauja**.

9.2. Perkančioji organizacija užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas specialiųjų sąlygų 9.1 punkte.

9.3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

9.4. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų **5 priede**.

9.5.Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

9.6. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: ***nėra.***

# 10. Sutarties sudarymas

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos Pirkimo sąlygų **8 priede** „Sutarties pagrindinės sąlygos“.

# Kitos sąlygos

11.1. Kitų sąlygų nėra.

\_\_\_\_\_\_\_\_\_\_

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil.Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | nurodytas skelbime ir Specialiųjų pirkimo sąlygų 6.8 punkte | Perkančioji organizacija turi teisę pratęsti pasiūlymų pateikimo terminą. |
| 2. | Pradinis susipažinimas su gautais pasiūlymais | nurodytas skelbime ir Specialiųjų pirkimo sąlygų 9.1 punkte |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 10 (dešimt) dienų iki pasiūlymų pateikimo termino dienos |  |
| 4. | Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip: | 6 (šešios) dienos iki pasiūlymų pateikimo termino dienos |  |
| 5. | Objekto apžiūra bus vykdoma: | NETAIKOMA |  |
| 6. | Perkančioji organizacija rengs susitikimus su tiekėjais dėl pirkimo sąlygų paaiškinimo | NETAIKOMA |  |
| 7. | Tiekėjai turi pateikti prekių pavyzdžius | NETAIKOMA |  |
| 8. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos |  |
| 9. | Perkančioji organizacija atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | NETAIKOMA |  |
| 10. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | NETAIKOMA |  |
| 11. | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
| 12. | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 13. | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
| 14. | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 10 (dešimt) dienų nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 15. | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 16. | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
| 17. | Perkančioji organizacija negali sudaryti sutarties anksčiau kaip po | 10 (dešimt) dienų, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
| 18. | Jeigu suinteresuotas dalyvis paprašys perkančiosios organizacijos pateikti laimėjusį pasiūlymą | *VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai.* |  |

## Pirkimo sąlygų 2 priedas „Techninė specifikacija“

„Techninė specifikacija“ pateikiama atskiru .docx dokumentu.

\_\_\_\_\_\_\_\_\_\_

## Pirkimo sąlygų 3 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

1. Su pasiūlymu teikiamas tik EBVPD. Perkančioji organizacija su pasiūlymu nereikalauja pateikti lentelėje nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą. Vis dėlto, perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą

2. Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi.

3. organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus VPĮ 46 straipsnio 10 dalyje nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas).

4. Perkančioji organizacija, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.

5. Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu <https://ec.europa.eu/tools/ecertis/>.

6. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:

6.1. turi galimybę susipažinti su šiais dokumentais ar informacija **tiesiogiai ir neatlygintinai** prisijungusi prie nacionalinės duomenų bazės bet kurioje valstybėje narėje;

6.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje žemiau esančios lentelės eilutėje).

7. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:

7.1. priesaikos deklaracija;

7.2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **Privalomi pašalinimo pagrindai pagal VPĮ 46 straipsnio 1 – 4 dalių nuostatas** | | | |
|  | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   1. išrašo iš teismo sprendimo arba 2. Informatikos ir ryšių departamento prie Vidaus reikalų ministerijos pažymos, arba 3. valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:  1. atitinkamos užsienio šalies institucijos dokumento[[1]](#footnote-1).  Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 180 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
|  | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   1. išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,   2. arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:  1. atitinkamos užsienio šalies institucijos dokumento[[2]](#footnote-2).  Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:  1. atitinkamos užsienio šalies kompetentingos institucijos dokumento[[3]](#footnote-3).  Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
|  | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

## 

## Pirkimo sąlygų 4 priedas „EBVPD“ (XML formatu)

EUROPOS BENDRASIS VIEŠŲJŲ PIRKIMŲ DOKUMENTAS

„Europos bendrasis viešųjų pirkimų dokumentas (EBVPD)“ pateikiamas .xml formatu.

\_\_\_\_\_\_\_\_\_\_

## Pirkimo sąlygų 5 priedas „Pasiūlymo forma“

„Pasiūlymo forma“ pateikiama atskiru .docx dokumentu.

\_\_\_\_\_\_\_\_\_\_

## Pirkimo sąlygų 6 priedas „Tiekėjo deklaracija dėl atitikties Reglamento nuostatoms juridiniam asmeniui“

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresatas (perkančioji organizacija))*

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

*(Data)*

\_\_\_\_\_\_\_\_\_\_\_\_\_

*(Sudarymo vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_\_\_ ,

*(Tiekėjo vadovo ar jo įgalioto asmens pareigų pavadinimas, vardas ir pavardė)*

tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Tiekėjo pavadinimas)*

dalyvaujantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(perkančiosios organizacijos pavadinimas)*

atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pirkimo objekto pavadinimas, pirkimo numeris)*

skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Skelbimo data)*

nėra įtakojama Rusijos, kaip nurodyta **Tarybos reglamento** **(ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje** 5k straipsnyje nustatytuose apribojimuose. Visų pirma pareiškiu, kad:

(a) mano atstovaujama įmonė (ir nė viena iš bendrovių, kurios yra mūsų konsorciumo nariais) nėra įsteigta Rusijoje;

(b) mano atstovaujama įmonė (ir nė viena iš įmonių, kurios yra mūsų konsorciumo nariais) nėra juridinis asmuo, subjektas ar įstaiga, kuriuose daugiau kaip 50 % nuosavybės teisių tiesiogiai ar netiesiogiai priklauso šios deklaracijos a) punkte nurodytam subjektui;

(c) nei aš, nei mano atstovaujama bendrovė nesame fiziniu ar juridiniu asmeniu, subjektu ar organizacija, veikiančia šios deklaracijos a) arba b) punkte nurodyto subjekto vardu ar jo nurodymu;

d) sutartis nebus paskirta vykdyti subrangovui (-ams), ar kitam (-iems) subjektui (-tams), kurių pajėgumais remiasi, kurie priskirtini šios deklaracijos a) arba b), arba c) punktuose nurodytiems subjektams.

## Pirkimo sąlygų 7 priedas „Tiekėjo deklaracija dėl atitikties Reglamento nuostatoms fiziniam asmeniui“

(Tiekėjo pavadinimas)

(Fizinio asmens vardas, pavardė, kontaktinė informacija, registro, kuriame kaupiami ir saugomi duomenys apie tiekėją, pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresatas (perkančioji organizacija))*

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

*(Data)*

\_\_\_\_\_\_\_\_\_\_\_\_\_

*(Sudarymo vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Tiekėjo vardas ir pavardė)*

tvirtinu, kad dalyvaudamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Perkančiosios organizacijos pavadinimas)*

atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pirkimo objekto pavadinimas, pirkimo numeris)*

skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Skelbimo data)*

nesu įtakojamas (-a) Rusijos, kaip nurodyta **Tarybos reglamento** **(ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje** 5k straipsnyje nustatytuose apribojimuose. Visų pirma pareiškiu, kad:

(a) nesu Rusijos pilietis (-ė) ar įsisteigęs Rusijoje;

(b) neveikiu šios deklaracijos a) punkte nurodyto subjekto vardu ar jo nurodymu;

d) sutartis nebus paskirta vykdyti subrangovui (-ams), ar kitam (-iems) subjektui (-tams), kurių pajėgumais remiamasi, kurie priskirtini šios deklaracijos a) arba b) punktuose nurodytiems subjektams.

## Pirkimo sąlygų 8 priedas „Pagrindinės sutarties sąlygos“

**UAB „Inčas”** (toliau – „PIRKĖJAS“), atstovaujama \_\_\_\_\_\_\_\_\_\_\_\_\_\_\_\_, veikiančio pagal įmonės įstatus, ir **\_\_\_\_\_\_\_\_\_\_\_\_\_\_\_\_\_\_\_\_\_** (toliau – „PARDAVĖJAS“), atstovaujama \_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_ (toliau sutartyje PARDAVĖJAS ir PIRKĖJAS kartu - “Šalys”, o atskirai – “Šalis”), sudarė šią sutartį:

**1. Sutarties objektas**

1.1. Tiekėjas įsipareigoja perduoti Pirkėjui nuosavybės teise Sutarties 1 priede „Tiekėjo pasiūlymas“ (toliau – Tiekėjo pasiūlymas) nurodytą ***Pilnai automatinę spausdinimo, popieriaus pjovimo, ritinėlių vyniojimo ir pakavimo liniją su galimybe gaminti ritinėlius be šerdžių vieno technologinio proceso metu*** (toliau – Įranga arba Prekė), o Pirkėjas įsipareigoja priimti Sutartyje nurodytą reikalavimus atitinkančią Įrangą bei sumokėti Tiekėjui Sutartyje nustatyta tvarka.

1.2. Įranga turi atitikti Techninės specifikacijos reikalavimus.

1.3. Sutarties vykdymo vieta nurodyta Techninėje specifikacijoje.

**2. Sutarties kaina**

2.1. Sutarties kaina yra \_\_\_\_\_\_\_\_\_\_\_\_ EUR be PVM (nurodoma Tiekėjo pasiūlymo kaina).

2.2. Sutarčiai taikoma fiksuotos kainos kainodara. Visos Tiekėjo išlaidos, susijusios su Sutarties įgyvendinimu turi būti įskaičiuotos į kainą.

2.3. Įrangos kaina (nurodyta Tiekėjo pasiūlyme) nekeičiama, išskyrus Sutarties 7 punkte numatytą atvejį.

2.4. Jei pasikeitus PVM tarifui, atitinkamai pasikeičia pagal Sutartį Tiekėjui mokėtinos sumos, kurioms taikomas PVM. Pasikeitęs PVM turės įtakos tik atsiskaitymams už Prekes ir /ar Paslaugas, už kurias nebuvo išrašyta sąskaita faktūra.

**3. Terminai**

3.1. Sutartinių įsipareigojimų vykdymo tvarka ir terminai nurodyti Sutartyje, Techninėje specifikacijoje. Kiekvienas iš Tiekėjo teikiamų dokumentų laikomas priimtu ir (ar) suderintu tik gavus rašytinį Pirkėjo patvirtinimą. Tiekėjas privalo atsižvelgti į visus teikiamų dokumentų trūkumus ir pastabas, nurodytus Pirkėjo ir juos ištaisyti. Trūkumų šalinimas nepratęsia konkrečiam dokumentui nustatyto pateikimo ir (ar) suderinimo laiko. Jei toks laikas Pirkimo dokumentuose nenustatytas, tai Pirkėjas dokumento pateikimo ir suderinimo laiką nurodo papildomai, raštu.

3.2.Įranga turi būti pagaminta, išbandyta, pristatyta, įdiegta ir parengta darbui ir perduota Pirkėjui ne vėliau kaip per 6 mėnesius nuo Sutarties įsigaliojimo, bet ne vėliau kaip iki 2024-04-30. Įrangos įrengimui skirtas laikotarpis (ne vėliau kaip iki 2024-04-30) gali būti pratęstas tik tokiu atveju, jeigu bus pratęsta projekto „Inovatyvios aplinkai palankios technologijos diegimas UAB „Inčas“ veikloje“ 2023-08-17 įgyvendinimo sutartis Nr. LT07-1-EIM-K05-007 ir tik tuo atveju, jei Įrangos diegimo metu nustatomos objektyviai nenumatytos aplinkybės, susijusios su Įrangos įrengimo techniniais sunkumais ar reikšmingais apimties pokyčiais (kurių Tiekėjas kaip savo srities profesionalas negalėjo numatyti ir kurie yra susiję su papildomais Pirkėjo nurodymais). Įrangos įrengimo termino pratęsimas nelaikomas Sutarties keitimu, o termino koregavimu nurodyto laikotarpio apimtyje. Tiekėjas privalo likus ne mažiau kaip 1 mėnesiui iki Įrangos įrengimui skirto termino (ne vėliau kaip iki 2024-04-30) pabaigos pateikti Pirkėjui rašytinį prašymą su objektyviais duomenimis ir argumentais, o Pirkėjas privalo išnagrinėti gautą prašymą ir patvirtinti, atmesti arba nurodyti kitą leidžiamą pratęsti terminą. Įrangos įrengimo/diegimo termino pratęsimas yra kritinė priemonė ir gali būti panaudota tik išimtiniu atveju, gavus Pirkėjo rašytinį patvirtinimą.

3.3. Įrangos įrengimas suprantamas kaip įrengimas, apimantis Įrangos visišką įrengimą ir visas su tuo susijusias paslaugas, nurodytas Techninėje specifikacijoje.

3.4.Įrangos įrengimas vykdomas etapais. Atitinkamo etapo pabaiga fiksuojama šalių pasirašomu aktu, šiuo eiliškumu:

3.4.1. Tiekėjui parengus bendruosius Įrangos konstrukcinius brėžinius ir/arba išdėstymo schemą, nurodant įrangos gabaritus, jungčių vietas su jungčių dydžiais, pasirašomas perdavimo priėmimo aktas su žyma „*Įrangos projektavimo pabaiga*“;

3.4.2. Tiekėjui pagaminus įrangą ir tinkamai atlikus Įrangos gamyklinius bandymus (angl. FAT), pasirašomas perdavimo priėmimo aktas su žyma „*Įrangos gamyklinių bandymų pabaiga*“;

3.4.3. Tiekėjui pristačius, įrengus ir tinkamai atlikus Įrangos bandymus jos diegimo aplinkoje (angl. SAT), pasirašomas perdavimo priėmimo aktas su žyma „*Įrangos bandymų diegimo aplinkoje pabaiga*“;

3.4.4. Įranga laikoma tinkamai įrengta/ įdiegta ir perduota Pirkėjui, kai atlikus Įrangos bandomąją eksploataciją, šalys pasirašo galutinį Įrangos perdavimo priėmimo aktą su žyma „*Bandomosios eksploatacijos pabaigos aktas*“ ir Tiekėjas perduoda Pirkėjui Techninėje specifikacijoje nurodytą, susijusią dokumentaciją.

3.5. Jei Įrangos bandomosios eksploatacijos metu nustatomi trūkumai, Įranga priimama tik Tiekėjui pašalinus trūkumus, išskyrus neesminius trūkumus, juos nurodant perdavimo priėmimo akte. Neesminiai trūkumai šalinami per šalių suderintą terminą.

3.6. Šalims pasirašius galutinį Įrangos perdavimo priėmimo aktą, Tiekėjas pagal Techninės specifikacijos reikalavimus teikia Įrangos garantinės priežiūros paslaugas. Tiekėjo Įrangai suteiktas garantinės priežiūros terminas nurodytas Tiekėjo pasiūlyme.

**4. Prekės garantija**

4.1. Garantinės priežiūros laikotarpiu turi būti nemokamai šalinami Įrangos techninės ir programinės įrangos gedimai, nemokamai remontuojamos arba keičiamos sugedusios Įrangos dalys (įskaitant jų transportavimo kaštus), išskyrus atvejus, kai Įrangos gedimus pašalinti ir (ar) sugedusias Įrangos dalis pakeisti Tiekėjo pateiktomis naujomis dalimis gali Pirkėjo techninis personalas, apmokytas Tiekėjo. Sąvoka „gedimas“ apima bet kokį Įrangos (ar bet kokios jos dalies) netinkamą veikimą ir/ar sutrikimą.

4.2. Pasibaigus Įrangos garantinės priežiūros laikotarpiui, Įrangos remonto paslaugas, arba naujas Įrangos dalis, kai jų negalima suremontuoti arba remontas ekonomiškai nenaudingas, Pirkėjas pirks pagal poreikį.

**5. Apmokėjimo tvarka**

5.1. Pirkėjas už Įrangą mokės Tiekėjui šia tvarka:

5.1.1. pirma įmoka – avansas, kurio dydis ne daugiau 25 proc. nuo Įrangos kainos be PVM, sumokama per 60 (šešiasdešimt) kalendorinių dienų šalims pasirašius Sutartį;

5.1.2. antra įmoka, kurios dydis ne daugiau kaip 25 proc. nuo Įrangos kainos be PVM sumokama per 60 (šešiasdešimt) kalendorinių dienų kai šalys pasirašo aktą su žyma „*Sistemos projektavimo pabaiga*“ ir Tiekėjas pradeda įrangos gamybos darbus;

5.1.3. trečia įmoka, kurios dydis toks, kad kartu su dviem pirmosiomis Tiekėjui būtų sumokėta ne daugiau kaip 90 proc. nuo Įrangos kainos be PVM, sumokama Tiekėjui per 60 (šešiasdešimt) kalendorinių dienų po to, kai šalys pasirašo aktą su žyma „Sistemos gamyklinių bandymų (FAT)pabaiga“;

5.1.4. ketvirta įmoka, likusi nesumokėta Įrangos kainos be PVM dalis, sumokama Tiekėjui per 60 (šešiasdešimt) kalendorinių dienų pristačius ir įrengus Įrangą po to, kai šalys pasirašo galutinį Įrangos perdavimo priėmimo aktą su žyma „Bandomosios eksploatacijos pabaigos aktas“;

5.2. Pirkėjas sumoka Tiekėjui atitinkamo dydžio įmoką ne vėliau kaip per 60 dienų nuo sąskaitos faktūros gavimo dienos mokėjimo pavedimu į Tiekėjo sąskaitoje faktūroje nurodytą banko sąskaitą.

5.3. Tiekėjas išrašo ir pateikia Pirkėjui sąskaitą faktūrą ne vėliau kaip per 5 darbo dienas nuo atitinkamo perdavimo priėmimo akto pasirašymo dienos. Sąskaitos faktūros Pirkėjui turi būti pateikiamos per informacinę sistemą „E. sąskaita", kuri pasiekiama adresu [www.esaskaita.eu](http://www.esaskaita.eu/), arba elektroniniu paštu Pirkėjo elektroninio pašto adresu ir bus pateiktos per informacinę sistemą „E. sąskaita“ Pirkėjo.

**6. Sutarties įvykdymo užtikrinimas ir kitos garantijos**

6.1. Teikdamas išankstinio mokėjimo sąskaitas Tiekėjas kartu su sąskaita pateikia Pirkėjui kredito įstaigos išankstinio mokėjimo grąžinimo garantiją, laidavimo ar laidavimo draudimo dokumentą dėl ne mažesnės nei išankstinio mokėjimo lėšų sumos, galiojantį nuo tarpinės sąskaitos pateikimo datos iki Sutarties termino pabaigos. Kartu pateikiama mokestinio pavedimo, patvirtinančio draudimo poliso apmokėjimą, kopija.

6.2. Pirkėjas nereikalauja sutarties įvykdymo užtikrinimo.

6.3. Tiekėjui laiku neįvykdžius sutartinių įsipareigojimų, Tiekėjas, Pirkėjui pareikalavus, moka Pirkėjui 0,02 proc. Sutarties kainos dydžio delspinigius už kiekvieną pavėluotą dieną/darbo dieną. Pirkėjas turi teisę priskaičiuotus delspinigius išskaičiuoti iš Tiekėjui mokėtinų sumų, apie tai informavęs Tiekėją.

6.4. Pirkėjui laiku neatlikus mokėjimo, Pirkėjas, Tiekėjui pareikalavus, moka Tiekėjui 0,02 proc. nuo laiku nesumokėtos sumos dydžio delspinigius už kiekvieną uždelstą dieną.

6.5. Pagal Sutartį kiekvienai šaliai taikomų netesybų bendra suma negali viršyti 10 proc. Sutarties kainos (EUR be PVM).

6.6. Sutartyje numatytos netesybos pripažįstamos šalių iš anksto nustatytais minimaliais nuostoliais dėl to, kad kita šalis pažeidė atitinkamą Sutarties sąlygą, kurių dydžio nukentėjusiajai šaliai nereikia įrodinėti. Netesybų sumokėjimas nukentėjusiai šaliai nedraudžia reikalauti tiesioginių nuostolių atlyginimo, kurių netesybos nepadengia.

6.7. Pirkėjui vienašališkai nutraukus Sutartį dėl 8.3.1 – 8.3.4 punktuose nurodytų priežasčių, arba jeigu Tiekėjas savo iniciatyva, nepasibaigus Sutarties terminui, nesant Pirkėjo kaltės nutraukia Sutartį, Tiekėjas privalo sumokėti Pirkėjui 5 proc. nuo Sutarties kainos (EUR be PVM) dydžio baudą ir atlyginti Pirkėjui jo patirtus tiesioginius nuostolius, kurių bauda nepadengia.

6.8.Bendra vienos šalies atsakomybė kitai šaliai, atsižvelgiant į visus Sutartyje numatytus reikalavimus ir įsipareigojimus, negali būti didesnė negu šimtas procentų (100%) bendros Sutarties kainos, kiek tai neprieštarauja Lietuvos Respublikos teisei. Nei viena iš šalių neprisiima atsakomybės kitai šaliai dėl pelno ar pajamų netekimo, finansinių išlaidų, informacijos ar duomenų praradimo ir netiesioginių nuostolių.

**7. Nenugalimos jėgos aplinkybės**

7.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (*force majeure*). Nenugalimos jėgos aplinkybėmis laikomos: stichinės nelaimės, ginkluoti konfliktai, teroro aktai, riaušės, pandemijos ar epidemijos Pirkėjo ir (arba) Tiekėjo šalyje ir su tuo susiję kelionių apribojimai, krovinių gabenimo embargas, vyriausybės ar teismo intervencijos ir draudimai, įskaitant leidimų atmetimą, kitos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais.

7.2. Šalis, prašanti ją atleisti nuo atsakomybės, privalo raštu pranešti kitai šaliai apie nenugalimos jėgos aplinkybes nedelsdama, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimas taip pat turi būti pateiktas, kai išnyksta įsipareigojimų nevykdymo pagrindas.

7.3. Atsiradus nenugalimos jėgos aplinkybėms, šalių įsipareigojimų vykdymas atidedamas šalių sutarimu nustatytam laikotarpiui. Nenugalimos jėgos aplinkybėms pasibaigus, toliau vykdomi Sutartyje numatyti šalių įsipareigojimai, jei šalys nesusitaria kitaip.

7.4. Jeigu nenugalimos jėgos aplinkybės ir jų padariniai tęsiasi ilgiau negu 3 (tris) mėnesius, kiekviena šalis turi teisę atsisakyti vykdyti savo įsipareigojimus ir nutraukti Sutartį.

**8. Sutarties galiojimas**

8.1. Sutartis įsigalioja jos pasirašymo dieną ir galioja iki visiško Sutartyje numatytų įsipareigojimų įvykdymo.

8.2. Sutartis gali būti nutraukta rašytiniu šalių susitarimu.

8.3. Pirkėjas turi teisę vienašališkai nutraukti Sutartį, raštu įspėjęs Tiekėją prieš 30 kalendorinių dienų, jeigu:

8.3.1. Tiekėjas per pagrįstai nustatytą laikotarpį neįvykdo Pirkėjo nurodymo ištaisyti netinkamai vykdomus sutartinius įsipareigojimus;

8.3.2. Tiekėjas dėl savo kaltės ilgiau kaip 60 kalendorinių dienų nepradeda vykdyti atitinkamo Įrangos įrengimo etapo;

8.3.3. Tiekėjo atlikta sutartinių įsipareigojimų dalis netenkina Pirkėjo, tolesniuose Įrangos diegimo etapuose netinkami rezultatai (ar jų dalis) negali būti ištaisyti ir/ar pakeisti taip, kad atitiktų Pirkėjui privalomą pateikti Sutarties rezultatą ir tolesnis Sutarties vykdymas pažeis Pirkėjo turtinius ir neturtinius interesus ir yra netikslingas;

8.3.4. dėl kitų VPĮ nuostatų;

8.3.5. Tiekėjui inicijuojama bankroto, restruktūrizavimo arba likvidavimo procedūra, arba jis sustabdo ūkinę veiklą.

**9. Kitos sąlygos**

9.1. Subtiekėjai gali būti keičiami ar pasitelkiami nauji subtiekėjai tik gavus raštišką Pirkėjo sutikimą.

**10. Baigiamosios nuostatos**

10.1. Sutartis sudaryta, vykdoma ir aiškinama pagal Lietuvos Respublikos teisę.

10.2. Visi Sutarties šalių ginčai, nesutarimai, reikalavimai ir (ar) pretenzijos, kylančios iš Sutarties ir (ar) susijusios su ja, jos vykdymu, nutraukimu ir (ar) pažeidimu, sprendžiami derybų būdu, vadovaujantis sąžiningumo, protingumo ir teisingumo principais.

10.3**.** Jeigu kylančio iš Sutarties ginčo nepavyksta išspręsti derybų būdu, ginčas sprendžiamas Lietuvos Respublikos teisme Lietuvos Respublikos įstatymų nustatyta tvarka.

10.4. Sutarties sąlygos Sutarties galiojimo laikotarpiu gali būti keičiamos tik VPĮ ir Sutartyje numatytais atvejais.

**11. Pirkimo sutartį sudaro šie priedai, kurie yra neatskiriama Pirkimo sutarties dalis:**

11.1. Pirkimo dokumentai, įskaitant Techninę specifikaciją, ir Tiekėjo pasiūlymas Pirkimui.

**12. Sutarties šalių adresai ir rekvizitai**

|  |  |
| --- | --- |
| **PIRKĖJAS:** | **PARDAVĖJAS:** |
| UAB „Inčas“ |  |
| Juridinio asmens kodas 134966648 |  |
| PVM kodas LT349666412 |  |
| Pramonės g. 2C, LT-59138 |  |
| Tel. +370 37 341262 |  |
| Mobilus tel. +370 686 36825 |  |
| El. paštas [incas@paper.lt](mailto:incas@paper.lt) |  |
| A/s Nr. LT727189900052467928 |  |
| Bankas AB Šiaulių bankas |  |
| Banko kodas 71899 |  |

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)